कलश यात्रा के साथ हुआ श्रीमद भागवत कथा का शुभारंभ, 11 को होगा समापन
नगर के रामलीला मैदान में रविवार से 11 मार्च तक चलने वाली संगीतमय श्रीमद भागवत कथा कलश यात्रा के साथ शुभारंभ हुआ। रविवार को सुबह 9 बजे नगर के श्रीजी मंदिर से श्रीरामलीला मैदान तक भव्य कलश यात्रा निकाली गई। जिसमें बड़ी संख्या में महिलाओं ने सिर पर कलश धारण किए। बैड-बाजों के साथ निकाली गई। कलशयात्रा का कई स्थानों पर स्वागत हुआ।
कथा प्रवक्ता आचार्य सचिन कौशिक वृंदावन धाम उत्तरप्रदेश ने यहां रामलीला मैदान में कथा स्थल पर पहुंचकर श्रीमद् भागवत की और व्यास पीठ का विधिवत पूजन-अर्चन किया। व्यवस्थापक सुमित कृष्ण शास्त्री वृंदावन उत्तरप्रदेश पूरे आयोजन की व्यवस्थाएं संभाली। श्रीमद् भागवत कथा प्रतिदिन दोपहर 1 बजे से सायं 5 बजे तक की जाएगी। आयोजन के मुख्य यजमान मनोज कुमार, प्रियंका भार्गव, चंद्रवती भार्गव, प्रेमनारायण भार्गव, मिथलेश भार्गव, हर्ष भार्गव, भूषण भार्गव, वंदना भार्गव, सरिता भार्गव और रिचा भार्गव ने बताया कि श्रीमद भागवत कथा के समापन दिवस 11 मार्च को रात 9 बजे से श्रीहरेराम मंडल बगलवाडा द्वारा सुंदरकांड का संगीतमय वाचन भी किया जाएगा। आयोजन समिति संपूर्ण बरेली नगर एवं क्षेत्रवासियों ने सभी धर्म प्रेमी जनता से उक्त सात दिवसीय ज्ञान यज्ञ सप्ताह में उपस्थित होकर धर्मलाभ लेने की अपील की है।
hin_Deva hin_Deva hin_Deva